# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2024/0032

CYMERADWYWYD 29/10/2024

# TEITL Y SWYDD Ymarferydd Gweithgaredd Anabledd Iechyd Cymru

# BAND 5

|  |  |  |
| --- | --- | --- |
| Crynodeb o’r Swydd | | |
| * Bod yn aelod gweithgar o’r Tîm Cenedlaethol Gweithgaredd Anabledd Iechyd, a thîm cyflawni ardal y Bwrdd Iechyd (gan gynnwys timau Datblygu Chwaraeon yr Awdurdod Lleol (neu sefydliadau cyfatebol) sy’n gwasanaethu Ardal y Bwrdd Iechyd, a Swyddog/Swyddogion Datblygu Rhanbarthol Chwaraeon Anabledd Cymru). * Arwain y gwaith o weithredu a chyflawni'r Bartneriaeth Gweithgaredd Anabledd Iechyd ar draws ardal y Bwrdd Iechyd. Mae hyn yn cynnwys darparu hyfforddiant Llwybr Gweithgaredd Anabledd Iechyd, rheoli atgyfeiriadau i’r llwybr, hwyluso’r ddarpariaeth o gymorth wedi’i bersonoli i bobl anabl. Cyfeirio pobl anabl at gyfleoedd yn y gymuned i gyflawni canlyniadau hybu iechyd a llesiant gwell i bobl anabl drwy gynyddu iechyd a llesiant pobl anabl. Gwneir hyn trwy gynyddu lefelau gweithgaredd corfforol fel y manylir yng nghynlluniau cyflawni cenedlaethol a lleol y bartneriaeth. * Galluogi partneriaeth gadarn rhwng Iechyd a Chwaraeon (anabledd) ledled Cymru trwy weithio'n agos gyda chydweithwyr mewn timau Datblygu Chwaraeon Awdurdodau Lleol (neu sefydliadau cyfatebol), Chwaraeon Anabledd Cymru, Ymarferwyr Gweithgaredd Anabledd Iechyd eraill yng Nghymru ac Arweinydd y Tîm Gweithgaredd Anabledd Iechyd Cenedlaethol. * Darparu hyfforddiant i weithwyr iechyd proffesiynol, gan gynnwys y rhai sy'n gweithio ym maes gofal sylfaenol, gofal eilaidd, gofal aciwt a gwasanaethau cymdeithasol ar y Llwybr Gweithgaredd Anabledd Iechyd, gan eu huwchsgilio ar fanteision gweithgaredd corfforol i bobl anabl, a dylanwadu ar eu hymarfer clinigol i hyrwyddo gweithgaredd corfforol trwy'r Llwybr Gweithgaredd Anabledd Iechyd. | | |
| **Yn gyfrifol i’r canlynol** | | |
| Yn adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Cynllunio a Dylunio**  Rheoli eich hun a’ch llwyth gwaith eich hun mewn modd amserol er mwyn sicrhau bod y bartneriaeth yn darparu gwasanaethau mewn ffordd effeithlon i gyflawni’r canlyniadau arfaethedig a nodir yn y Cynlluniau Partneriaeth Cenedlaethol a Lleol. Mae’n bosibl y gallai hyn gynnwys rheoli llwyth achosion yn unol â pholisïau a gweithdrefnau Byrddau Iechyd Lleol; cynnal dyddiadur electronig eich hun; bod yn besennol mewn cyfarfodydd a digwyddiadau perthnasol, amserlennu sesiynau hyfforddi; cadw cofnodion cywir o ymrwymiadau; a, darparu adroddiadau rheolaidd i Arweinydd y Tîm Gweithgaredd Anabledd Iechyd.  Gallu gweithio'n annibynnol ac ar eich liwt eich hun yn unol â Pholisi Cenedlaethol a Lleol, Cynllun â Ffocws ar Ganlyniadau, ac angen lleol.  Bod yn llysgennad ar gyfer y Bartneriaeth Gweithgaredd Anabledd Iechyd a Chwaraeon Anabledd Cymru a'r Bwrdd Iechyd bob amser.  Cydlynu atgyfeiriadau gan Weithwyr Gofal Iechyd Proffesiynol a chan ystod eang o asiantaethau gan gynnwys gweithwyr cymdeithasol a hunan-atgyfeiriadau  Gweithio gyda goruchwyliaeth briodol fel rhan o dîm cyflawni'r Bartneriaeth Gweithgaredd Anabledd Iechyd i reoli a blaenoriaethu eich llwyth gwaith eich hun, yn unol â'r anghenion a'r cymorth sydd eu hangen ar unigolion.  Cyfrannu at nodi pobl anabl dalentog a allai fod â diddordeb/gallu cymryd rhan mewn chwaraeon cystadleuol neu elitaidd.  **Gwella a Monitro**  Darparu adborth amserol i atgyfeirwyr neu atgyfeirio pobl yn ôl at eu hatgyfeiriwr neu at ddarparwyr cyfleoedd gweithgaredd corfforol eraill yn y trydydd sector (gan gynnwys chwaraeon), fel y bo’n briodol neu’n angenrheidiol (h.y. llwybrau Chwaraeon Anabledd Cymru neu Dimau Datblygu Chwaraeon Lleol ac ati).  Ochr yn ochr â'r Tîm Gweithgaredd Anabledd Iechyd Cenedlaethol, gallu newid cyfeiriad ac archwilio methodolegau amgen os yw gwerthusiad y Bartneriaeth yn datgelu nad yw'r gwasanaethau a ddarperir ar hyn o bryd yn gweithio tuag at y canlyniadau a ddymunir.  Gweithio'n sensitif gyda phobl anabl, eu teuluoedd a'u gofalwyr i gasglu data allweddol trwy gasglu a chofnodi data sy'n ymwneud ag effaith y bartneriaeth ar ganlyniadau craidd gan ddarparu adroddiadau rheolaidd yn ôl yr angen. Cymryd rhan mewn arolygon ac archwiliadau yn ôl yr angen, annog unigolion, eu teuluoedd a’u gofalwyr a phartneriaid trydydd sector i roi adborth a rhannu straeon am effaith y llwybr, a chefnogi Arweinydd y Tîm Gweithgaredd Anabledd Iechyd Cenedlaethol gydag ymchwil.  Sicrhau eich bod yn parhau i fod yn wybodus am y ddeddfwriaeth gyfredol, y dogfennau strategaeth a chynllunio, a data iechyd y cyhoedd sy'n berthnasol i waith y bartneriaeth, a gweithio ochr yn ochr â'r Tîm Gweithgaredd Anabledd Iechyd Cenedlaethol i ddiweddaru adnoddau a ffrydiau gwaith yn unol â hynny  Meddu ar yr ymreolaeth i wneud newidiadau i arferion gwaith neu weithdrefnau ar gyfer ei feysydd gwaith ei hun a'r gwaith a ddirprwyir.  Bod yn aelod gweithgar o’r Tîm Cyflawni Gweithgaredd Anabledd Iechyd Cenedlaethol, a thîm Cyflawni ardal y Bwrdd Iechyd ac ymgorffori’r Llwybr Gweithgaredd Anabledd Iechyd wrth gynllunio gwasanaethau ar draws y Bwrdd Iechyd, gan ei wneud yn rhan o arfer craidd.  **Cyfathrebu**  Creu, cynnal a gwella perthnasoedd gwaith effeithiol gyda chydweithwyr iechyd proffesiynol ar draws ardal y Bwrdd Iechyd, gan gynnwys Gofal Sylfaenol a Gwasanaethau Cymdeithasol, yr Awdurdod Lleol, a phartneriaid trydydd sector i wneud y mwyaf o gyfraniad y Bartneriaeth Gweithgaredd Anabledd Iechyd at welliannau iechyd yn y gymuned, gan leihau anghydraddoldebau iechyd trwy lefelau uwch o weithgarwch corfforol ymhlith y boblogaeth anabl.  Creu (ochr yn ochr â'r tîm Cenedlaethol) a rhoi cyflwyniadau ar y Bartneriaeth Gweithgaredd Anabledd Iechyd i amrywiaeth eang o gynulleidfaoedd ar draws ardal y Bwrdd Iechyd, gan gynnwys mewn cynadleddau, a fydd yn cael effaith bositif ar gyflawni nodau a chanlyniadau'r bartneriaeth.  Cydweithio â Thimau Datblygu Chwaraeon Awdurdodau Lleol (neu swyddogion cyfatebol) gan ddefnyddio technegau hyfforddi a chyfweld ysgogol lle bo angen, i gefnogi pobl anabl a/neu eu rhieni/gwarcheidwaid i nodi’r hyn sy’n bwysig iddynt o ran gweithgarwch corfforol (gan gynnwys chwaraeon) a hwyluso dulliau cyfeirio i’w rhoi mewn cysylltiad â chyfleoedd cynhwysol yn y gymuned.  Sicrhau bod gweithgareddau’n cael eu datblygu a’u darparu drwy ddull partneriaeth, gan weithio gydag unigolion a grwpiau fel Darparwyr Gofal Sylfaenol, Gwasanaethau Cymdeithasol, yr Awdurdod Lleol, Gwasanaeth Iechyd Cyhoeddus Cenedlaethol, ac eraill fel y bo’n briodol.  Nodi cyfleoedd ar gyfer gwaith partneriaeth sy'n cefnogi nodau'r Prosiect, gan gynnwys trefnu cyfarfodydd a gweithgorau aml-asiantaeth lle nodir hynny.  **Iechyd**  Cydweithio â'r Tîm Gweithgaredd Anabledd Iechyd Cenedlaethol i ddatblygu modelau arferion gorau i gyflawni nodau'r Bartneriaeth Gweithgaredd Anabledd Iechyd, a nodir yn y Cynllun Cyflawni Cenedlaethol. Gweithio fel Ymarferydd Gweithgaredd Anabledd Iechyd unigol fel rhan o'r tîm cyflawni lleol ar draws ardal y Bwrdd Iechyd i ddatblygu cynlluniau cyflawni lleol wedi'u haddasu i weddu i anghenion y boblogaeth leol.  Cydweithio â’r Tîm Cyflawni Gweithgaredd Anabledd Iechyd Cenedlaethol, timau Datblygu Chwaraeon yr Awdurdod Lleol (neu sefydliadau cyfatebol) a Chwaraeon Anabledd Cymru i greu amrywiaeth o adnoddau (gan gynnwys adnoddau sesiynau hyfforddi) ar gyfer gweithwyr iechyd proffesiynol i’w cefnogi i hybu gweithgaredd corfforol a defnyddio'r Llwybr Gweithgaredd Anabledd Iechyd. Hefyd, i gynyddu ymwybyddiaeth pobl anabl sy'n defnyddio gwasanaethau iechyd o gyfleoedd gweithgaredd corfforol lleol (gan gynnwys chwaraeon) a sut i gael mynediad atynt.  Hwyluso darparu cymorth wedi’i bersonoli i bobl anabl, eu teuluoedd a'u gofalwyr i gefnogi unigolion i nodi’r hyn sy'n bwysig iddynt o ran cymryd rhan mewn gweithgaredd corfforol (gan gynnwys chwaraeon), a'u cyfeirio i gysylltu â chyfleoedd cynhwysol yn y gymuned.  Gofyn am gyngor a chymorth gan Arweinydd y Tîm Anabledd Iechyd Cenedlaethol, Rheolwr Llinell y Bwrdd Iechyd ac/neu unigolyn (unigolion) a nodwyd i drafod pryderon y tu allan i gwmpas ymarfer yr Ymarferydd Gweithgaredd Anabledd Iechyd a gwneud atgyfeiriadau priodol ymlaen  Rheoli sefyllfaoedd anodd a heriol sy'n codi yn y gwaith, megis datgelu cam-drin (h.y. Amddiffyn Plant neu Amddiffyn Oedolion Agored i Niwed (POVA)), ceisio cyngor a chymorth gan Arweinydd y Tîm Anabledd Iechyd Cenedlaethol, Rheolwr Llinell y Bwrdd Iechyd ac/neu unigolyn (unigolion) a nodwyd i drafod pryderon a dilyn polisïau ynghylch adrodd ac uwchgyfeirio.  Meddu ar yr ymreolaeth i wneud newidiadau i arferion gwaith neu weithdrefnau ar gyfer ei feysydd gwaith ei hun a'r gwaith a ddirprwyir.  **Cyllid a Chyllideb**  Nodi a phrynu deunyddiau i gefnogi darpariaeth leol y bartneriaeth. Cynnal stoc adnoddau, a sicrhau bod adnoddau ysgrifenedig yn parhau i fod yn gyfredol.  **Rheoli, Arwain a/neu Hyfforddi**  Trefnu a chyflwyno sesiynau hyfforddi ar draws ardal y Bwrdd Iechyd i uwchsgilio, annog a galluogi newid ymddygiad ymhlith gweithwyr iechyd proffesiynol i hyrwyddo a chyfeirio tuag at gyfleoedd gweithgaredd corfforol (gan gynnwys chwaraeon) ymhlith cleifion anabl, gan fynd i’r afael ag anghydraddoldebau iechyd a hybu gwell iechyd a llesiant. Bydd hyfforddiant yn cael ei ddarparu ar draws gofal acíwt, eilaidd a sylfaenol, gan gynnwys meddygon teulu, gwasanaethau cymdeithasol a phartneriaid trydydd sector perthnasol.  **Digidol a Gwybodaeth**  Rheoli gwybodaeth cleifion yn effeithiol a dadansoddi data o safbwynt hybu iechyd i lywio prosesau gwneud penderfyniadau. | | |
| MANYLEB Y PERSON | | |
| Cymwysterau a Gwybodaeth | | |
| **Hanfodol**   * Gradd berthnasol neu dystiolaeth o ymarfer gwaith/addysg berthnasol hyd at lefel gradd * Tystiolaeth o ddatblygiad proffesiynol parhaus, gyda chyrsiau a/neu brofiad sy'n berthnasol i'r maes gwaith * Gwybodaeth gadarn am faterion cyfredol a deddfwriaeth am wella/hyrwyddo iechyd a phenderfynyddion ehangach iechyd * Dealltwriaeth o dimau Iechyd a Gofal Cymdeithasol * Dealltwriaeth o'r cyfreithiau sy'n ymwneud â chyfrinachedd, cydsyniad cleifion a diogelu data * Gwybodaeth am Chwaraeon Anabledd Cymru   **Dymunol**   * Gradd mewn proffesiwn therapi gyda chofrestriad Y Cyngor Proffesiynau Gofal ac Iechyd (HCPC) neu gymhwyster Iechyd y Cyhoedd neu chwaraeon tebyg * Aelodaeth o grwpiau diddordeb proffesiynol arbenigol perthnasol * Hyfforddiant mewn cyfweld ysgogol neu brofiad cyfatebol | | |
| **Profiad** | | |
| **Hanfodol**  Profiad amlwg ym maes hybu iechyd/gwaith prosiect neu brofiad cyfatebol arall  Profiad o waith amlddisgyblaethol ac aml-asiantaeth  Profiad o gyfathrebu â Gweithwyr Iechyd Proffesiynol.  Profiad o gefnogi pobl, eu teuluoedd/gofalwyr  Meddu ar ymwybyddiaeth a dealltwriaeth i benderfynu pryd y mae'n briodol neu'n angenrheidiol i atgyfeirio pobl yn ôl at weithwyr iechyd proffesiynol eraill a phryd y mae anghenion y person y tu hwnt i gwmpas y llwybr  **Dymunol**  Profiad o gasglu ac archwilio data ac ysgrifennu adroddiadau  Profiad o gyflwyno hyfforddiant | | |
| **Sgiliau a Phriodoleddau** | | |
| **Hanfodol**  Sgiliau rhyngbersonol a chyfathrebu eithriadol, ar lafar ac yn ysgrifenedig  Yn gallu gweithio yn annibynnol ac fel rhan o dîm  Sgiliau TG  Sgiliau negodi  Yn gallu blaenoriaethu a defnyddio ei fenter ei hun  Yn gallu trin gwrthdaro mewn modd proffesiynol  **Dymunol**  Sgiliau rheoli prosiect  Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu Cymraeg | | |
| **Arall** | | |
| **Hanfodol**  Yn gallu teithio i safleoedd ar draws ardal y Bwrdd Iechyd  Gallu a pharodrwydd i deithio i gyfarfodydd y tu allan i ardal y Bwrdd Iechyd pan fo angen  Cliriad Boddhaol Safonol/Manylach gan y Gwasanaeth Datgelu a Gwahardd, gan gynnwys gwiriad Rhestr Waharddedig Oedolion/Plant (dilëwch fel y bo'n briodol) | | |